ประชาชนจำนวนมาก ให้ความสนใจเดินทางไปเลือกช้อปสินค้าภายงานไทยเที่ยวไทย ครั้งที่ 53 ณ อิมแพค เมืองทองธานี
ประชาชนจำนวนมาก ให้ความสนใจเดินทางไปเลือกช้อปสินค้าภายงานไทยเที่ยวไทย ครั้งที่ 53 ณ อิมแพค เมืองทองธานี บรรยากาศวันสุดท้ายของการจัดงานไทยเที่ยวไทย ครั้งที่ 53 ภายใต้แนวคิด “โดนใจคนชอบ Cool” ประชาชนให้ความสนใจไปเลือกซื้อสินค้าจำนวนมาก โดยจัดขึ้นระหว่างวันที่ 7 - 10 พฤศจิกายน 2562 ตั้งแต่เวลา 10.00 น.- 21.00 น. ณ อิมแพค เมืองทองธานี ฮอลล์ 7-8 ซึ่งเป็นมหกรรมท่องเที่ยวครั้งยิ่งใหญ่แห่งปีพร้อมโปรโมชันพิเศษให้คนรักการท่องเที่ยวได้เลือกซื้อและชมจุใจ ลดราคาสูงสุดร้อยละ 60 ภายในงาน มีการออกบูธที่หลากหลายทั้งแพ็คเกจทัวร์ โรงแรม รีสอร์ท สายการบิน สปา รถเช่า เรือท่องเที่ยว อุปกรณ์เดินทางและท่องเที่ยวครบครันมากมาย ทั้งสิ้น 750 บูธ รวมทั้ง 3 โซนหลัก ได้แก่ “เที่ยว ชิม ช้อป” ซึ่งมีพาวิเลี่ยนการท่องเที่ยวหลากหลายรูปแบบมาจัดแสดง อาทิ ชุมชนวิถีไทย การท่องเที่ยวในเชิงวัฒนธรรมท้องถิ่น  “โซนชิม” ที่มีอาหารและเครื่องดื่มมาจำหน่าย  และโซนช้อป ที่นำของดีประจำจังหวัดต่างๆ มาจำหน่ายในราคาพิเศษด้านหนึ่งในประชาชนที่ไปร่วมงาน เปิดเผยว่า ในวันนี้ได้พาครอบครัวมาเดินเที่ยวงาน เพื่อเลือกซื้อแพ็คเกจทัวร์ท่องเที่ยวและคิดว่าการจัดดังกล่าวเป็นกิจกรรมที่ดี สำหรับประชาชนที่สนใจสามารถเดินทางไปได้จนถึงวันนี้ เวลา 21.00 น. ณ อิมแพค เมืองทองธานี